
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 308 

4 Απριλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αναγκαστική απαλλοτρίωση ακινήτου στη θέση «Πα¬ 
ναγιά» Πλατανιού Δήμου Ρίου Ν. Αχάίας για αρχαι¬ 


ολογικούς σκοπούς. 1 

Αναστολή χορήγησης οικοδομικών αδειών στο Ο.Τ. 
24-25 του εγκεκριμένου ρυμοτομικού σχεδίου του 
Δήμου Αγίου I. Ρέντη Ν. Αττικής. 2 


Χαρακτηρισμός της Οδικής Παράκαμψης Ηγουμενί¬ 
τσας, από τον Ανισόπεδο Κόμβο σύνδεσης του 
Νέου Λιμένα Ηγουμενίτσας με την Εγνατία Οδό 
μέχρι το σημείο συνάντησης με την Οδική Αρτηρία 
«Ηγουμενίτσα - Σαγιάδα - Ελληνοαλβανικά Σύνο¬ 
ρα», ως Εθνικής Οδού του Δευτερεύοντος Δικτύου. 3 
Αναγκαστική απαλλοτρίωση (συμπληρωματική) ακινή¬ 
των έκτασης 34.809 τ.μ. για τη βελτίωση - διαπλά- 
τυνση της αριθ. 97 Εθν. Οδού Ηράκλειο - Αγ. Δέκα 
στο τμήμα της από κόμβο Γουρνών μέχρι οικισμό 
Σίβα (χ.θ. 2+500 -14+400) στο Νομό Ηρακλείου.. 4 
Επίσπευση από το Δημόσιο τμήματος της διάνοιξης 
Λεωφ. Κνωσσού της Πόλης Ηρακλείου, από Ε.Ο. 
έως και 150 μ. νότια. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1104779/7228/0010/5.11.97 
κοινή απόφαση των Υπουργών Οικονομικών και 
Πολιτισμού σχετικά με αναγκαστική απαλλοτρίωση 
ακινήτου για την επέκταση του Εθνικού Σταδίου 
Θηβών Νομ. Βοιωτίας συνολικής εκτάσεως 7.426 


τ.μ. 6 

ΑΠΟΦΑΣΕΙ Σ 

Αριθ. 1009540/827/Δ0010 (1) 


Αναγκαστική απαλλοτρίωση ακινήτου στη θέση «Πανα¬ 
γιά» Πλατανιού Δήμου Ρίου Ν. Αχαιός για αρχαιολογι¬ 
κούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 2882/2001 «περί αναγκαστικών 
απαλλοτριώσεων», όπως ισχύει. 


2. Τις διατάξεις του Ν. 3028/2002 (ΦΕΚ 153/Α72002) 
«Για την προστασία των αρχαιοτήτων και εν γένει της 
Πολιτιστικής Κληρονομιάς», όπως ισχύει. 

3. Το από 11-9-2001 απόσπασμα πρακτικού από τη 
συνεδρίαση με αριθ. 36/11-9-2001 του Κεντρικού Αρχαιο¬ 
λογικού Συμβουλίου. 

4. Το 3329/14.2.2003 έγγραφο της Δ/νσης Γεωργίας της 
Νομαρχιακής Αυτοδιοίκησης Αχαιός, στο οποίο αυτή δη¬ 
λώνει ότι συναινεί για την κήρυξη αυτή. 

5. Το ΥΠΠΟ/ΑΠΑΛΛ/Φ.104/77085/1449/31-1-2003 
έγγραφο του Υπουργείου Πολιτισμού με τα συνημμέ¬ 
να του, από τα οποία προκύπτει ότι έχουν τηρηθεί οι 
προϋποθέσεις του άρθρου 3 του Ν. 2882/2001, και με 
το οποίο ζητείται η ενεργοποίηση της παρ. 6 του άρ¬ 
θρου αυτού. 

6. Τη Δ/οικ/Β/9861/02/18-11-2002 βεβαίωση κάλυψης 
δαπάνης. 

7. Την 1100383/1330/Α0006/31 -10-2001 (ΦΕΚ 1485/Β7 
31-10-2001) κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών. 

8. Το Π.Δ. 81/2002 (ΦΕΚ 57/Α721-3-2002) αναφορικά 
με τη συγχώνευση των Υπουργείων Εθνικής Οικονομίας 
και Οικονομικών, σε Υπουργείο Οικονομίας και Οικονομι¬ 
κών, αποφασίζουμε: 

Κηρύσσουμε την αναγκαστική απαλλοτρίωση ακινήτου, 
για λόγους δημόσιας ωφέλειας και ειδικότερα για αρχαι¬ 
ολογικούς σκοπούς και την ανάδειξη, συντήρηση και 
προστασία των αρχιτεκτονικών καταλοίπων ρωμαϊκών 
χρόνων που έχουν εντοπιστεί στα ακίνητα αυτά, έκτασης 
συνολικού εμβαδού 9.250,50 μ2, που βρίσκεται στη θέση 
«Παναγιά» Πλατανιού Δήμου Ρίου Ν. Αχαιός και εικονί- 
ζεται με κλίμακα 1:500 και με στοιχεία Α-Β-Γ-Δ-Ε-...-Σ-Τ-Υ- 
Φ-Χ-Ψ-Α στο από 5-1-2002 και με αριθμό 3115 κτηματο- 
λογικό διάγραμμα - πίνακα, το οποίο έχει συντάξει η Αικ. 
Γρατσία και έχει θεωρήσει η Προϊσταμένη Αποτυπώσεων 
και Συντηρήσεως Κτιρίων του ΤΑΠ Ιφιγένεια Γεωργοπού- 
λου Ντ’ Αμίκο στις 8.2.2002. Στην έκταση που απαλλο- 
τριώνεται προβάλλουν δικαιώματα κυριότητας οι Νικ. και 
Μαρία Τουρλούπη. 

Η απαλλοτρίωση κηρύσσεται υπέρ του Δημοσίου και 
με δαπάνη του Ταμείου Αρχαιολογικών Πόρων και Απαλ¬ 
λοτριώσεων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΠΟΣΤΟΛΟΣ ΦΩΤΙΑΔΗΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ. 13515 (2) 

Αναστολή χορήγησης οικοδομικών αδειών στο Ο.Τ. 24-25 
του εγκεκριμένου ρυμοτομικού σχεδίου του Δήμου 
Αγίου I. Ρέντη Ν. Αττικής. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

1. Τις διατάξεις της παρ. 6 του άρθρου 4 του Ν. 1577/ 
1985 «ΓΟΚ», που αντικαταστάθηκε μετά άρθρα 3του 
Ν. 2831/2001 «Τροποποίηση των διατάξεων του Ν. 
1577/1985 “ΓΟΚ” και άλλες πολεοδομικές διατάξεις» 
(Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) και τρο¬ 
ποποιήθηκε με την παράγρ. 2α του άρθρου 1 του Ν. 
2469/1997 (Α'38). 

3. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

4. Την Υ6/31-10-2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(Β' 1484). 

5. Το 44/28 3 2003 υπηρεσιακό σημείωμα της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Αναστέλλεται για ένα (1) χρόνο ακόμη η χορήγηση 
οικοδομικών αδειών εντός του εγκεκριμένου ρυμοτομι¬ 
κού σχεδίου του Δήμου Αγίου I. Ρέντη Ν. Αττικής και 
ειδικότερα στο Ο.Τ. 24-25, που εμπίπτει στο τμήμα που 
έχει χαρακτηρισθεί ως παραδοσιακό (Ιστορικός Άξονας 
Πειραιώς), με το από 1741996 Π. Δ/γμα (Δ' 510), στο οποίο 
έχει επιβληθεί αναστολή με την 48358/1598/26.3.2002 
απόφαση της Υφυπουργού Περιβάλλοντος, Χωροταξίας 
και Δημοσίων Έργων (Δ' 263). 

2. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 


Αριθ. ΔΜΕΟ/ε/0/330 (3) 

Χαρακτηρισμός της Οδικής Παράκαμψης Ηγουμενίτσας, 
από τον Ανισόπεδο Κόμβο σύνδεσης του Νέου Λιμένα 
Ηγουμενίτσας με την Εγνατία Οδό μέχρι το σημείο 
συνάντησης με την Οδική Αρτηρία «Ηγουμενίτσα - Σα- 
γιάδα - Ελληνοαλβανικά Σύνορα», ως Εθνικής Οδού 
του Δευτερεύοντος Δικτύου. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 69/88 «Οργανισμός της Γ ενικής Γ ραμματείας 
Δημοσίων Έργων», όπως τροποποιήθηκε και ισχύει. 

3. Το Ν. 3155/55 «Περί κατασκευής και συντηρήσεως 
Οδών». 

4. Το Π.Δ. της 9-8-1955 «Περί καθορισμού των Εθνικών 
Οδών κατά τις διατάξεις του Ν. 3155/55 και την Γ 25871/ 
9.7.1963 απόφαση του Υπουργού Δημοσίων Έργων «Πε¬ 
ρί αριθμήσεως των Εθνικών Οδών». 

5. Το Ν. 1418/84 «Δημόσια Έργα και ρυθμίσεις συνα¬ 
φών θεμάτων» και ειδικότερα την παράγραφο 3 του άρ¬ 
θρου 25. 

6. ΤηνΔ16α/04/773/29-11-1990 απόφαση «Περί εξαίρε¬ 
σης διοικητικών πράξεων ή εγγράφων από τον κανόνα 
των τριών υπογραφών». 

7. Την ΔΜΕΟ/ε/0/1308/15-12-95 (ΦΕΚ 30/Β /19-1-1996) 
απόφαση «Κατάταξη Εθνικών Οδών Περιφερειών Αττι¬ 
κής, Στερεάς Ελλάδας, Θεσσαλίας, Ηπείρου, Μακεδο¬ 
νίας και Θράκης σε Βασικό (Πρωτεύον), Δευτερεύον και 
Τριτεύον Εθνικό Οδικό Δίκτυο». 

8. Το Π.Δ. 209/98 «Λήψη μέτρων για την ασφάλεια της 
υπεραστικής συγκοινωνίας». 

9. Το Ν. 653/77 «Περί υποχρεώσεως των παρόδιων ιδιο¬ 
κτητών για την διάνοιξη Εθνικών Οδών κ.λπ.», όπως τρο¬ 
ποποιήθηκε και συμπληρώθηκε μέχρι σήμερα και το Ν.Δ. 
929/79 «Περί εκτελέσεως του άρθρου του Ν. 653/77. 

10. Την ανάγκη διασαφήνισης του χαρακτηρισμού του 
Οδικού Δικτύου που αναφέρεται στο θέμα, για να εναρ¬ 
μονίζονται οι ανάλογες νομοθετικές διατάξεις. 

11. Την Υ6/31-10-2001 κοινή απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «περί μεταβίβασης αρμοδιοτήτων 
στους Υφυπουργούς ΠΕ.ΧΩ.Δ.Ε.». 

Αφού είδαμε: 

1) Το έγγραφο με αριθμ. πρωτ. 82254/18-6-2002 του 
ΥΠΕΧΩΔΕ / Γενική Διεύθυνση Περιβάλλοντος / Ειδική 
Υπηρεσία Περιβάλλοντος / Τμήμα Α', δια του οποίου γνω- 
μοδοτείται θετικά ως προς την Προκαταρκτική Περιβαλ¬ 
λοντική Εκτίμηση και Αξιολόγηση του Έργου: «Οδικός 
Άξονας Ηγουμενίτσα - Σαγιάδα - Συνοριακός Σταθμός 
Μαυροματίου» - Τμήμα «Παράκαμψη Πολεοδομικού Συ¬ 
γκροτήματος Ηγουμενίτσας». 

2) Το 1085/ΜΣ 550/26-8-2002 έγγραφο του ΥΠΕΧΩΔΕ / 
ΓΓΔΕ / Ειδική Υπηρεσία Δημοσίων Έργων - Μεγάλων 
Έργων Δυτικής Ελλάδος / Τμήμα Μελετών Έργων, με το 
οποίο ζητείται ο χαρακτηρισμός της Παράκαμψης Ηγου¬ 
μενίτσας ως Εθνικής Οδού και παρέχονται σχετικές πλη¬ 
ροφορίες. 

3) Την 1447/ΜΣ 550/3-10-2002 υπουργική απόφαση, 
που εξεδόθη από το ΥΠΕΧΩΔΕ / ΓΓΔΕ / ΕΥΔΕ / ΜΕΔΕ / 
Τμήμα Μελετών Έργων, σύμφωνα με την οποία όλες οι 

αρμοδιότητες Προϊστάμενης Αρχής και Διευθύνουσας 
Υπηρεσίας για τη μελέτη «Οδικός Άξονας Ηγουμενίτσα - 
Σαγιάδα - Συνοριακός Σταθμός Μαυροματίου, Τμήμα: 
Παράκαμψη Πολεοδομικού Συγκροτήματος Ηγουμενί¬ 
τσας» μεταβιβάζονται στην Περιφέρεια Ηπείρου. 

4) Το ΔΜΕΟ/ε/Ο/971 /4-10-2002 έγγραφο του ΥΠ ΕΧΩΔΕ 
/ΓΓΔΕ/ΔΜΕΟ (ε) προς την Διεύθυνση Δημοσίων Έργων 
Περιφέρειας Ηπείρου, με το οποίο ζητείται η σύμφωνη 
γνώμη της όσον αφορά τον χαρακτηρισμό του θέματος. 

5) Το 5141/15-1-2003 έγγραφο της Διεύθυνσης Τεχνι¬ 
κών Υπηρεσιών Νομαρχιακής Αυτοδιοίκησης Θεσπρω¬ 
τίας, δια του οποίου συγκατατίθεται στον χαρακτηρισμό 
της Παράκαμψης Ηγουμενίτσας ως Τμήματος του Εθνι¬ 
κού Οδικού Δικτύου. 

6) Το οικ. 896/12-2-2003 έγγραφο της Διεύθυνσης Δη¬ 
μοσίων Έργων Περιφέρειας Ηπείρου, δια του οποίου 
παρέχεται η σύμφωνη γνώμη της για τον υπόψη χαρα¬ 
κτηρισμό. 

Και επειδή: 

1) Το παραπάνω οδικό τμήμα δεν είναι χαρακτηρισμένο, 
έχει όμως τα γεωμετρικά χαρακτηριστικά Εθνικής Οδού 
και συνιστά νέο άξονα με τις εξής ιδιότητες: 

α) Αποτελεί ενωτική της Εγνατίας Οδού, της Εθνικής 
Οδού (6) «Βόλος - Λάρισα - Τρίκαλα - Ιωάννινα - Ηγουμε¬ 
νίτσα» και της Εθνικής Οδού (19) «Ηγουμενίτσα - Σαγιάδα 
- Ελληνοαλβανικά Σύνορα». 

β) Διασταυρώνεται με την Εθνική Οδό (6) μέσω του Ανι¬ 
σόπεδου Κόμβου Νέας Σελεύκειας, παραλλάσσει αυτήν 
στο τμήμα της που διέρχεται μέσα από τον αστικό ιστό 
του λιμένος και αποτελεί συνέχεια αυτής προς νότο μέχρι 
το σημείο συνάντησης με την Εγνατία Οδό δια του Ανι¬ 
σόπεδου Κόμβου Ηγουμενίτσας - Εγνατίας. 

2) Η Παράκαμψη Ηγουμενίτσας έχει μήκος 7 χλμ. περί¬ 
που με τετράιχνη διατομή σε μήκος 3,3 χλμ. και δίιχνη 
διατομή στο υπόλοιπο τμήμα μήκους 3,7 χλμ. με μέγιστη 
κατά μήκος κλίση 3,2%, αρχίζει από την περιοχή του Ανι¬ 
σόπεδου Κόμβου σύνδεσης του Νέου Λιμένα Ηγουμενί¬ 
τσας με την Εγνατία Οδό και καταλήγει στον δρόμο που 
οδηγεί προς Σαγιάδα και Μεθοριακό Σταθμό Μαυρομα¬ 
τίου. 

3) Η λειτουργική της σημασία είναι μεγάλη διότι θα 
αναλάβει τον διερχόμενο υπεραστικό κυκλοφοριακό 
φόρτο από το Λιμάνι της Ηγουμενίτσας και την πόλη των 
Ιωαννίνων με προορισμό τα Ελληνοαλβανικά Σύνορα 
μέσω του Μεθοριακού Σταθμού Μαυροματίου και αντί¬ 
στροφα, καθιστάμενη τοιουτοτρόπως ο κύριος οδικός 
άξονας επικοινωνίας της Πόλης της Ηγουμενίτσας και 
του Νομού Θεσπρωτίας γενικώτερα με τα Ελληνοαλβα¬ 
νικά Σύνορα. 

4) Θα ανακουφιστεί το ιδιαίτερα βεβαρυμένο αστικό 
κέντρο της πόλης από το έντονο κυκλοφοριακό πρόβλη¬ 
μα καθώς μέχρι σήμερα η κυκλοφορία των οχημάτων 
διεξάγεται μέσω του υφιστάμενου οδικού δικτύου που 
κρίνεται ανεπαρκές, προκαλώντας συμφόρηση και όχλη¬ 
ση στον πολεοδομικό ιστό της Ηγουμενίτσας. 

5) Σύμφωνα με την παράγραφο 3 του άρθρου 25 του 
Ν. 1418/84 επιτρέπεται σε περίπτωση αμφιβολίας σχετικά 
με τον χαρακτηρισμό τμημάτων οδών ως Εθνικών ή Επαρ¬ 
χιακών λόγω παραλλαγών ή χρησιμοποίησής τους ως 
κλάδων κυκλοφοριακών κόμβων ή για άλλους ανάλογους 
λόγους ο καθορισμός να γίνεται με απόφαση του - τότε - 
Υπουργού Δημοσίων Έργων (και νυν Υπουργού ΠΕ.ΧΩ. 
Δ.Ε.), που δημοσιεύεται στην Εφημερίδα της Κυβερνή- 
σεως, αποφασίζουμε: 


Εγκρίνουμε να ενταχθεί στο Εθνικό Οδικό Δίκτυο της 
χώρας η Οδική Παράκαμψη Ηγουμενίτσας, από τον Ανι¬ 
σόπεδο Κόμβο σύνδεσης του Νέου Λιμένα Ηγουμενίτσας 
με την Εγνατία Οδό μέχρι το σημείο συνάντησης με την 
Οδική Αρτηρία «Ηγουμενίτσα - Σαγιάδα - Ελληνοαλβανι¬ 
κά Σύνορα», που αποτελεί νέο άξονα και συνδετήριο με¬ 
ταξύ της Εγνατίας Οδού, της Εθνικής Οδού (6) «Βόλος - 
Λάρισα - Τρίκαλα - Ιωάννινα - Ηγουμενίτσα» και της Εθνι¬ 
κής Οδού (19) «Ηγουμενίτσα - Σαγιάδα - Ελληνοαλβανικά 
Σύνορα» και να καταταχθεί στο Δευτερεύον Εθνικό Οδικό 
Δίκτυο με αρίθμηση (6) όπου ανήκει και η υφισταμένη 
Εθνική Οδός (6). 

Το εν λόγω οδικό τμήμα αποτελεί επίσης νότια προέ¬ 
κταση της Εθνικής Οδού (6) μέσω του Ανισόπεδου Κόμ¬ 
βου Νέας Σελεύκειας μέχρι το σημείο συνάντησης με την 
Εγνατία Οδό διατου Ανισόπεδου Κόμβου Ηγουμενίτσας - 
Εγνατίας. 

Η απόφαση αυτή, από τις διατάξεις της οποίας δεν 
προκαλείται δαπάνη σε βάρος του Κρατικού Προϋπο¬ 
λογισμού, να δημοσιευθεί στην Εφημερίδα της Κυβερνή- 
σεως. 

Αθήνα, 26 Μαρτίου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. 562/Φ.2016 (4) 

Αναγκαστική απαλλοτρίωση (συμπληρωματική) ακινήτων 
έκτασης 34.809τ.μ. για τη βελτίωση - διαπλάτυνσητης 
αριθ. 97 Εθν. Οδού Ηράκλειο-Αγ. Δέκα στο τμήμα της 
από κόμβο Γουρνών μέχρι οικισμό Σίβα (χ.θ. 2+500 - 
14+400) στο Νομό Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις του Ν. 2882/2-2-2001 «Κώδικας Ανα¬ 
γκαστικών Απαλλοτριώσεων Ακινήτων», όπως συμπλη¬ 
ρώθηκε με τις διατάξεις του Ν. 2971/2001 (ΦΕΚ 285/ 
19.12.2001) περί Αιγιαλού και Παραλίας, άρθρο 33, και τις 
διατάξεις του Ν. 2985/31-1-2002 (ΦΕΚ 18/4-2-2002 τ.Ά) 
«Προσαρμογή των διατάξεων του κώδικα αναγκαστικών 
απαλλοτριώσεων ακινήτων στο Σύνταγμα». 

2. Τις διατάξεις του Δ/τος της 25-11-29 «περί κωδικο- 
ποιήσεως των περί κατασκευής και συντηρήσεως οδών 
κειμένων διατάξεων». 

3. Το 589/5-3-2003 έγγραφο της ΔΕΚΕ Περιφέρειας 
Κρήτης, με το οποίο προτείνεται η κήρυξη απαλλοτρίω¬ 
σης (συμπληρωματική) ακινήτων έκτασης 34.809 τ.μ. για 
τη βελτίωση - διαπλάτυνση της αριθ. 97 Εθν. Οδού Ηρά¬ 
κλειο - Αγ. Δέκα στο τμήμα της από κόμβο Γουρνών μέχρι 
οικισμό Σίβα (χ.θ. 2 + 500 -14+400) στο Νομό Ηρακλείου. 

4. Τις ΒΣ1 β/15/245-Η/28-9-84 και Δ12/0/32447/3-5-95 
αποφάσεις της Γ.Γ.Δ.Ε. του Υ.ΠΕ.ΧΩ.Δ.Ε.εφαρμογήςτου 
άρθρου 1 του Ν.653/77 «περί υποχρεώσεως των παρό¬ 
διων ιδιοκτητών για διάνοιξη Εθνικών Οδών». 

5. Την 567/3-3.2003 βεβαίωση του Γενικού Γραμματέα 
Περιφέρειας Κρήτης, που προβλέπεται από το άρθρο 1 
και Ιγτου Ν. 2985/31-1-2002 (ΦΕΚ 18/4-2-2002τ.Ά). 

6. Το 90506/16-11-95 έγγραφο της Διευθ. Περιφερεια¬ 
κού Σχεδιασμού της Γεν. Διευθ. Περιβάλλοντος του 
Υ.ΠΕ.ΧΩ.Δ.Ε., ότι για τη διαπλάτυνση της αριθ. 97 Ε.Ο. 

δεν απαιτείται προέγκριση χωροθέτησης ούτε έγκριση 
Περιβαλλοντικών όρων, αποφασίζουμε: 

Κηρύσσουμε την αναγκαστική απαλλοτρίωση (συμπλη¬ 
ρωματική) , για λόγους δημόσιας ωφέλειας και ειδικότερα 
για τη βελτίωση - διαπλάτυνση της αριθ. 97 Εθν. Οδού 
Ηράκλειο - Αγ. Δέκα στο τμήμα της από κόμβο Γουρνών 
μέχρι οικισμό Σίβα (χ.θ. 2+500 - 14+400) στο Νομό Ηρα¬ 
κλείου, έκτασης συνολικού εμβαδού 34.809τ.μ., που βρί¬ 
σκεται στο Νομό Ηρακλείου και εικονίζεται με κλίμακα 
1:1.000 και 1:500 στα από Σεπτεμβρίου 2002 και με αρι¬ 
θμό 1, 2, 3 και 4 κτηματολογικά διαγράμματα και στον 
αντίστοιχο κτηματολογικά πίνακα της Δ.Ε.Κ.Ε. Περιφέ¬ 
ρειας Κρήτης, τα οποία έχει συντάξει ο Δημήτρης Ε. Νη¬ 
σιώτης, Πολιτικός Μηχανικός, έχουν ελεγχθεί στις 17-12- 
2002 από την επιβλέπουσα Πολιτικό Μηχανικό Άννα 
Μακρυγιαννάκη, και θεωρηθεί από τον Δ/ντή της Δ.Ε.Κ.Ε. 
Περιφέρειας Κρήτης Θεόδωρο Κατσούλη, Τοπ. Μηχανι¬ 
κό, στις 23-12-2002. 

Στην έκταση που απαλλοτριώνεται προβάλουν δικαιώ¬ 
ματα κυριότητας οι: 

1. Νικηφορίδη Αρχοντίατου Γεωργίου, 2. Μαργαριτάκη 
Γρηγόριο του Εμμανουήλ κ.λπ. 

Η απαλλοτρίωση (συμπληρωματική) κηρύσσεται υπέρ 
του Δημοσίου και με δαπάνη: α) του Δημοσίου και θα αντι- 
μετωπισθεί με δαπάνες του έργου 2001ΕΠ00230024 της 
ΣΑΕΠ Κρήτης 0023 (έργο Οδικός άξονας Ηράκλειο - Αγ. 
Δέκα - Βιάννος - Ιεράπετρα), και β) των ωφελούμενων πα¬ 
ρόδιων ιδιοκτητών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 13 Μαρτίου 2003 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΤΖΟΣ 

-♦- 

Αριθ. 1830 (5) 

Επίσπευση από το Δημόσιο τμήματος της διάνοιξης Λε- 
ωφ. Κνωσσούτης Πόλης Ηρακλείου, από Ε.Ο. έως και 
150 μ. νότια. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις του Ν. 1337/83 (ΦΕΚ 33/Α783), όπως 
τροποποιήθηκε με τον Ν. 1512/85 (ΦΕΚ4/Α785) και τον 
Ν. 1772/88, όπως τροποποιήθηκαν και συμπληρώθηκαν 
μεταγενέστερα. 

2. Τις διατάξεις του από 17-7-1923 Ν. Δ/τος «περί σχε¬ 
δίων πόλεων, κωμών και οικισμών του κράτους και οικο¬ 
δόμησης αυτών», όπως τροποποιήθηκε και συμπληρώθη¬ 
κε μεταγενέστερα. 

3. Τις διατάξεις του Ν.Δ. 797/71 (ΦΕΚ 1/Α771) «Περί 
αναγκαστικών απαλλοτριώσεων», σε συνδυασμό με το 
Β.Δ. 139/71 (ΦΕΚ49/Α771). 

4. Τις διατάξεις του Ν. 653/77 (ΦΕΚ 214/Α777), όπως 
έχουν τροποποιηθεί και συμπληρωθεί με το Ν. 947/79 


(ΦΕΚ 169/Α779), το Ν. 960/79 (ΦΕΚ 194/Α779) και το Ν. 
2052/92 (ΦΕΚ94/Α792). 

5. Τις διατάξεις του Π.Δ. 929/79 (ΦΕΚ 259/Α779) «Περί 
εκτελέσεως του Ν. 653/77». 

6. Τις διατάξεις του Ν. 2882/2001 (ΦΕΚ 17/Α/2001) 
«Κώδικας Αναγκαστικών Απαλλοτριώσεων Ακινήτων». 

7. Το από 6-4-89 Π.Δ. (ΦΕΚ 204/Δ789) περί εγκρίσεως 
της πολεοδομικής μελέτης Αγ. Ιωάννης, Μεσαμπελιές, 
Φορτέτσα. 

8. Τις τροποποιήσεις σχεδίου πόλης που έγιναν και 
δημοσιεύθηκαν στα ΦΕΚτεύχος Δ' 324/96 και 12/90. 

9. Τις 4864/2963/17-10-1997 και 6304/3089/26-11-1996 
αποφάσεις του Νομάρχη Ηρακλείου, που κυρώνει τις 
9/95 και 9/94 πράξεις εφαρμογής στο τμήμα της υπόψη 
οδού της Πόλεως Ηρακλείου. 

10. Τις πράξεις 9/95 και 9/94 εφαρμογής της πολεοδο¬ 
μικής ενότητας «Αγ.Ιωάννης Μεσαμπελιές Φορτέτσα». 

11. Τις 44/2002 και 39/2002 αποφάσεις του Μονομε¬ 
λούς Πρωτοδικείου Ηρακλείου, με τις οποίες καθορίστη¬ 
καν οι προσωρινές τιμές μονάδας αποζημιώσεων των 
υπόψη ακινήτων. 

12. Τον πίνακα δαπάνης αποζημιώσεων των ακινήτων 
του υπόψη τμήματος της Λεωφ. Κνωσσού. 

13. Την απόφαση Υ.ΠΕ.ΧΩ.Δ.Ε.-Γ.Γ.Δ.Ε./Δ1β/57/11/21- 
3-2003, που εγκρίνει τη διάθεση πιστώσεως 499.704,19 
ΕϋΒΟ σε βάρος του έργου 2002ΣΕ07130021 «Απαλ/σεις 
Βόρειου Οδικού Άξονα Κρήτης». 

14. Τις διατάξεις του Ν. 2503/30-5-97 (ΦΕΚ 107/Α730-5- 
1997) για την «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την Τοπική Αυτοδιοίκη¬ 
ση & άλλες διατάξεις», αποφασίζουμε: 

Την επίσπευση από το Δημόσιο της διάνοιξης τμήματος 
της Λεωφ. Κνωσσού της πόλης του Ηρακλείου από Ε.Ο. 
έως και 150 μ. νότια (Οικοδ. τετράγωνα 1,2, 3 και 1462) 
σύμφωνα με τις 9/95 και 9/94 πράξεις εφαρμογής της 
πολεοδομικής ενότητας «Αγ. Ιωάννης Μεσαμπελιές Φορ¬ 
τέτσα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 27 Μαρτίου 2003 

Ο Γ ενικός Γ ραμματέας Περιφέρειας 
Α. ΚΑΡΟΥΝΤΖΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 981/Δ712.11.1997, που δημοσιεύθηκε η 
1104779/7228/0010/5.11.97 κοινή απόφαση των Υπουρ¬ 
γών Οικονομικών και Πολιτισμού σχετικά με αναγκαστική 
απαλλοτρίωση ακινήτου για την επέκταση του Εθνικού 
Σταδίου Θηβών Νομ. Βοιωτίας συνολικής εκτάσεως 7.426 
τ.μ., διορθώνεται ο αριθμός της απόφασης από τον 
εσφαλμένο «1104779/7228/0010/23.10.1997», στον ορθό 
«1104779/7228/0010/5.11.1997». 

(Από το Υπουργείο Οικονομίας και Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




